  Майя Бывальцева «Модернизация первичного звена здравоохранения» федерал программая Удмуртие 27 автомашинаос вуизы. Соос ёрос но кар эмъяськонниосын санитар транспорт сямен ужалозы. Со сярысь элькунысь тазалыкез утёнъя министерстволэн пресс-службаез ивортӥз. 14 «Ниваосты» Алнаш, Вотка, Дэбес, Эгра, Пичи Пурга, Можга, Сарапул, Сьӧлта, Ува, Юкаменск, Якшур-Бӧдья, Яр ёрос эмъяськонниосы но Сарапулысь кар эмъяськонние келязы. 12 «Лада Грантаос» Балезино, Вавож, Грак, Камбарка, Каракулино, Кизне, Кияса, Красногорск, Шаркан ёрос эмъяськонниосы, Глазкарысь ёроскуспо эмъюртэ но Сарапулысь нылпи эмъяськонние кошкизы. Сюмсиысь ёрос эмъяськонние «УАЗ Патриот» вуоз. Тодэ вайытом, 2020-тӥ арын федерал коньдлэт чотын Удмуртия ӝог эмъюрттэт сётӥсь 43 машинаос басьтӥз. Со сяна, санитар транспортэз сямен уже кутыны эмъюртъёслы 40 «Лада» машинаос сётӥзы. «АвтоВАЗ» огазеяськон ватсаса 10 машиаосты дунтэк арендае висъяз. Озьы Удмуртиысь нимысьтыз но санитар транспорт машинаосын парк 120 автомобильлы узырмиз.  Тегъёс: Тазалык Ижкар Удмуртия автомашинаос эмъяськонниос  